ManVsWild मध्ये पंतप्रधान नरेंद्र मोदी झळकल्यामुळे 'जिम कॉर्बेट'ला काय फायदा होणार?\nनरेंद्र मोदी आणि बेअर ग्रिल्स

डिस्कव्हरी चॅनेलवरील कार्यक्रम Man vs Wild मधील प्रसिद्ध चेहरा बेअर ग्रिल्स यांनी उत्तराखंडच्या 'जिम कॉर्बेट टायगर रिझर्व्ह'च्या ढिकाला परिसरात पंतप्रधान नरेंद्र मोदींची काही दिवस वाट पाहिली. 

बेअर ग्रिल्स यांना  इथं फसवणूक झाल्यासारखं वाटलं असेल. कारण जंगलातील कठीण परिस्थितीला सहजरित्या कशापद्धतीनं सामोरं जाता येऊ शकतं, हे सांगणारा तो टीव्ही सेलिब्रिटी आहे. जंगलात तुमच्याकडे खायला काही नसेल, तर कशा पद्धतीनं एखाद्या सापाची मान पकडून त्याला चावून खाता येतं, हे तो सांगतो. 

पण जिम कॉर्बेटमध्ये त्यांना ढिकाला परिसरात राहावं लागलं. इथं पर्यटकांसाठी 33 खोल्या आहेत आणि जंगली प्राण्यांना दूर ठेवण्यासाठी त्यांना विजेच्या तारांचं कुंपण आहे. 

इथले कच्चे रस्ते, दूरवर पसरलेलं गवत आणि नदीच्या प्रदेशाची तुम्ही सैर करू शकता, पण ती फक्त अधिकृत वाहनांमध्ये. या वाहनांमधून एक सेंकदांसाठी उतरल्यास तुम्हाला दंड भरावा लागू शकतो. तेव्हा तुम्ही बेअर यांच्या परिस्थितीचा अर्थ समजू शकता. 

पंतप्रधान नरेंद्र मोदी इथं पोहोचल्यानंतरही बेअर यांच्या अडचणी कमी झाल्या नाही. सकाळपासून ढिकाला परिसरात पाऊस पडत होता. खरं तर तेव्हा पावसाळा नव्हता. पण, उत्तराखंडमध्ये कधीकधी वातावरण अचानक बदलू शकतं.

बेअर ग्रिल्स

मोदी कालागढ इथून एक बोट घेऊन ढिलाका इथं पोहोचले आणि जंगलातील एका जुन्या विश्रामगृहात त्यांनी पाऊस थांबण्याची वाट पाहिली. 

हे विश्रामगृह ढिकालातील सर्वांत उत्तम संरचना आहे.  जिम कॉर्बेटचे तुम्ही गुगलमध्ये ब्लॅक आणि व्हाईट फोटो मिळतील. 

जिम कॉर्बेट नाव कसं पडलं?

जिम कॉर्बेट भारताचा पहिला व्याघ्र संवर्धन प्रकल्प आहे. उत्तराखंडच्या गढवाल आणि कुमाऊं या दोन्ही भागात हा प्रकल्प आहे. गवताची मैदानं, पर्वतरांगांनी हा प्रदेश वेढलेला आहे. याच भागात सापाच्या वेटोळ्यासारखी रामगंगा नदी वाहते. 

रणथंबोरमध्ये वाघांना पाहणं सोपं असू शकतं, पण, कॉर्बेटसारखं जगात क्वचितच एखादं असेल. 

1936मध्ये तत्कालीन संयुक्त प्रांतात तत्कालीन गव्हर्नर मेल्कॉम हॅली यांच्या नावावरून याचं हॅली नॅशनल पार्क असं नामकरण करण्यात आलं. 

पण, नंतर या पार्कला जिम कॉर्बेटचं नाव देण्यात आलं, ज्यांची आजही उत्तरांखडमध्ये आठवण काढली जाते. 

जिम कॉर्बेट प्रसिद्ध शिकारी होती. त्यांनी वनसंवर्धनाचं काम केलं होतं. तसंच वन्यजीवांच्या संरक्षणासाठी काम केलं.

जिम...\n\ntl;dr:
पंतप्रधान नरेंद्र मोदी डिस्कवरी 'मॅन व्हर्सेस वाईल्ड'च्या 12 ऑगस्टच्या (रात्री 9 वाजता) एपिसोडमध्ये दिसणार आहेत.